
Относно: Инвестиционно предложение (ИП) „Изграждане на автокъща и административно-битова сграда“ в поземлен имот (ПИ) с идентификатор 06999.73.3, в землището на с. Буковлък, община Плевен


[bookmark: _GoBack]УВАЖАЕМИ ГОСПОДИН Ш, 


Във връзка с Ваше уведомление вх. №АО-2375/24.04.2026 г., допълнителна информация с вх. №АО-2375-1/13.05.2026 г., за ИП „Изграждане на автокъща и административно-битова сграда“ в ПИ 06999.73.3, в землището на с. Буковлък, община Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП „Изграждане на автокъща и административно-битова сграда“ в ПИ 06999.73.3, в землището на с. Буковлък, община Плевен, не попада в обхвата на чл. 2, ал. 2 от Наредбата за ОС.
1. [bookmark: _Hlk8287698]Предвижда изграждане на автокъща и административно-битова сграда, която ще е едноетажна, без сутерен. Конструкцията ще е смесена, със стоманобетонови фундаменти и стоманена носеща конструкция, със стени от термопанели. Покривната конструкция ще е скатна, стоманена, покритието ще е изпълнено от покривни термопанели с ПУР пълнеж. Сградата ще съдържа  офис, помещение за отдих, санитарни помещения, ще е ситуирана свободно в имота, съобразена с ограничителните линии на застрояване, РЗП на сграда – прибл. 100 кв. м. За реализиране на инвестиционното намерение не се налага изграждане на нова техническа инфраструктура (пътища/улици, газопровод, електропроводи и др.).
Територията, където ще бъдат разположени автомобилите, ще  бъде с трайна настилка. Имотът е водоснабден и присъединен към ел. мрежата, представени са клиентски номера и партиди. На обекта ще се образуват само битово-фекални отпадъчни води от персонала, които ще се заустват в нова водоплътна изгребна яма. Изкопните работи ще бъдат машинни и ръчни, дълбочината им ще е до 1.00 м, няма да се ползва взрив. 
Генерираните строителни отпадъци при реализацията на ИП ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. Формираните отпадъци с битов характер ще се третират съгласно съществуващата сметосъбираща система на Община Плевен. 
[bookmark: _Hlk10127216]Съгласно скица на поземлен имот №15-123745-29.01.2026 г., издадена от АГКК, ПИ с идентификатор 06999.73.3 по КККР на село Буковлък, община Плевен, е с трайно предназначение на територията: Земеделска, НТП: Нива, собственост на възложителя. С решение №1087/26.03.2026 г. на Общински съвет Плевен е разрешено изработването на проект за Подробен устройствен план – План за застрояване и одобрено заданието за изработване на ПУП – ПЗ за ПИ с идентификатор 06999.73.3, село Буковлък. С ПУП-ПЗ ще се преотреди имотът от земеделска в урбанизирана територия, ще се постанови Устройствена зона Пп (Предимно производствена устройствена зона), каквото е предвиждането на ОУП на Община Плевен и отреждане „за автокъща и административно битова сграда“, което да е съобразено с предназначението и функциите, предвидени за зоната.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположената защитена зона от мрежата НАТУРА 2000, на около 3,245 километра, е:
· BG0000181 „Река Вит”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021 г.), изменена и допълнена със Заповед №РД-1055/07.11.2022 г. на МОСВ (обн. ДВ бр. 90/11.11.2022 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположената защитена зона BG0000181 „Река Вит”, по отношение на:
•	Пряко или косвено унищожаване, увреждане или фрагментиране на природни местообитания и местообитания на животни, предмет на опазване в защитена зона BG0000181 „Река Вит”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в защитена зона BG0000181 „Река Вит”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




С уважение,






гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

